
	1.
	Informatīvais ziņojums
Par trešo valstu pilsoņu uzturēšanās Latvijā tiesiskā regulējuma pilnveidošanu
	Iebildums
Atkārtoti norādām, ka valsts budžeta ieņēmumu iezīmēšana konkrētiem mērķiem nav atbalstāma, īpaši tādos gadījumos, kad ieņēmumu apjoms ir ļoti mainīgs, jo izdevumu daļas plānošana atbilstoši spēkā esošajiem budžeta plānošanas normatīvajiem aktiem notiek, balstoties uz prognozēm, līdz ar to informatīvā ziņojuma pielikumā iekļautais 2.1. pasākums "Izvērtēt iespēju izveidot mehānismu, lai nodrošinātu, ka finanšu līdzekļi, kas tiek iekasēti no darba devējiem, kuri pārkāpj trešo valstu pilsoņu nodarbinātības nosacījumu, tiek novirzīti atbildīgajām iestādēm imigrācijas kontroles funkciju veikšanai" ir svītrojams. 
Piedāvātā redakcija
-
	Inese Briede (FM)

Par trešo valstu pilsoņu uzturēšanās Latvijā tiesiskā regulējuma pilnveidošanu
	Iebildums
Lūdzam precizēt informatīvā ziņojuma pielikuma tabulas sadaļā "Nodarbinātība"  2.6.pasākumā minēto atbildīgo institūciju, jo ir izmantots saīsinājums "SIF", kas nekur nav skaidrots.
Piedāvātā redakcija
-
	Danute Deičmane (VID)

Par trešo valstu pilsoņu uzturēšanās Latvijā tiesiskā regulējuma pilnveidošanu
	Priekšlikums
Finanšu ministrija 14.04.2025. atzinumā aicināja Iekšlietu ministriju papildināt informatīvo ziņojumu (1) ar statistiku par pārbaudēs konstatētajiem gadījumiem, kad ārzemnieki, kuri saņēmuši uzturēšanās atļaujas, nav apmetušies uz dzīvi adresē, ko tie saskaņā ar Dzīvesvietas deklarēšanās likumu ir deklarējuši kā dzīvesvietu, un (2) skaidrojumu, vai (un kā) šobrīd pie dzīvesvietas deklarēšanas brīža tiek pārbaudīts fakts, ka ārzemniekam tik tiešām ir tiesiskais pamats apmesties adresē, kuru tas vēlas deklarēt kā savu dzīvesvietu.
Lai arī izziņas 49.punktā norādīts, ka Finanšu ministrijas atzinumā minētais ir ņemts vērā, tomēr informatīvajā ziņojumā nav iekļauta augstākminētā statistika un skaidrojums.
Ievērojot minēto, aicinām precizēt vai nu informatīvo ziņojumu vai arī izziņu.

